Приднестровье ахада иалхрақәа ирылагеит
10:40 12.12.2021 (ирҿыцуп: 10:54 12.12.2021)
© Sputnik / Владимир СандуцаПрезидентские выборы в Приднестровье
© Sputnik / Владимир Сандуца/
Приднестровие иқәынхо ауааԥсыра рахьтә 60% аурысцәеи аукраинцәеи роуп, уи 1992 шықәса рзы Кишиниов амчра ахнахит.
АҞӘА, ԥхынҷкәын 12 - Sputnik. Иазхаҵам Приднестровтәи Молдавтәи ареспублика ахада иалхрақәа ирылагеит асааҭ 7:00 рзы аҭыԥантәи аамҭала (8:00 рзы мск) амҽыша, абри атәы аанацҳауеит РИА Новости.
Абжьыҭара мҩаԥысуеит 255 алхратә ҭыԥқәа рҿы, ПМР анҭыҵ алхратә ҭыԥқәа аартӡамызт.
Атәыла ахадарахьы иқәгылоуп ҩыџьа акандидатцәа: уажәтәи ахада Вадим Красносельскии Григориопольтәи араион ақыҭа Гыртоп аҿы инхо Сергеи Пынзари. Абиуллетенқәа рҿы "зегьы сырҿагылоуп" аграфа ыҟаӡам, ауаа ианамуӡах шаҟа ааираны иҟоу ҳәагьы азгәаҭаӡам.
Алхратә ҭыԥқәа адыркуеит асааҭ 20:00 (21:00 мск) рзы. Заанаҵтәи алҵшәақәа ртәы рҳәоит ԥхынҷкәын 13 рзы.
Зуааԥсыра рахьтә 60% аурысцәи аукраинцәеи ыҟоу Приднестровие Молдавиа иалҵразы иқәԥон СССР еилаҳаанӡагьы, анационализм ацәқәырԥа иахәланагаланы Молдавиа Румыниа иадлар ҳәа ишәаны. 1992 шықәсазы ари азҵаара Молдавиа аиҳабыра еибашьрала иаӡбарц ианалага, Приднестровие иалшеит уи амчра ахыхра.